钦定古今图书集成/历象汇编/乾象典/第076卷 > 《礼记》 > 《月令》
## 钦定古今图书集成/历象汇编/乾象典/第076卷 > 《礼记》 > 《月令》

季春之月，虹始见。

〈正义〉《释天》云：“䗖𬟽谓之虹。”郭氏云：“雄者曰虹，雌者曰蜺。雄谓明盛者，雌谓暗微者。”虹是阴阳交会之气，纯阴纯阳则虹不见。若云薄漏日，日照雨滴，则虹生。

孟冬之月，虹藏不见。

〈注〉阴阳气交而为虹。此时阴阳极乎辨。故虹伏。虹非有质而曰藏。亦言其气之下伏耳。